Podatki o zdravstvenih listinah in odpustnih diagnozah 

	Podatek
	Opis, pravila za navajanje podatka

	Podatki o sprejemu in sprejemni/napotni diagnozi

	Zaporedna številka zapisa / listine
	Zaporedna številka zapisa ali listine v isti obravnavi, pri čemer 1 pomeni prvi zapis / listino, 2 drugi zapis / listino, itd.
Navajanje podatkov je obvezno.

	Oznaka podlage za obravnavo 
	Navede se oznaka dokumenta, ki je podlaga za sprejem zavarovane osebe v obravnavo.
Dovoljene so naslednje vrednosti:
1 – zdravstvena listina,
9 – obravnava brez dokumenta.

	Vrsta zdravstvene listine 
	Navede se šifra vrste zdravstvene listine iz šifranta 27. Dovoljene so naslednje vrednosti:
1 – napotnica,
2 – delovni nalog,10 - delovni nalog za fizioterapijo,
90 – bela napotnica (ni listina OZZ).
Podatek je potrebno obvezno izpolniti, če je v podatku 'Oznaka podlage za obravnavo' navedena vrednost 1 - zdravstvena listina. V ostalih primerih navajanje podatka ni dovoljeno.

	Številka zdravstvene listine 
	Navede se originalna številka zdravstvene listine, ki je podlaga za sprejem zavarovane osebe v obravnavo. Številko bele napotnice se navede z vodilnimi ničlami (skupaj 15 mest: 000000111111111).
Navajanje podatka je obvezno, če je pri 'Oznaka podlage za obravnavo' navedena vrednost 1 - zdravstvena listina. V ostalih primerih navajanje podatka ni dovoljeno.

	Datum izdaje zdravstvene listine
	Datum izdaje zdravstvene listine, vpisan na izdani zdravstveni listini.
Navajanje podatkov je obvezno, če je v podatku 'Oznaka podlage za obravnavo' navedena vrednost 1 - zdravstvena listina. V ostalih primerih navajanje podatkov ni dovoljeno.

	Šifra izvajalca – napotovalca
	5-mestna RIZDDZ številka izvajalca - napotovalca iz Registra izvajalcev zdravstvene dejavnosti in delavcev v zdravstvu.
Navajanje podatka je obvezno, če je pri 'Oznaka podlage za obravnavo' navedena vrednost 1 - zdravstvena listina in Vrsta zdravstvene listine ni 90 - bela napotnica. V ostalih primerih navajanje podatka ni dovoljeno.

	RIZDDZ številka delavca – napotovalca
	5-mestna številka delavca – napotovalca iz Registra izvajalcev zdravstvene dejavnosti in delavcev v zdravstvu (šifrant 3).
Navajanje podatka je obvezno, če je pri 'Oznaka podlage za obravnavo' navedena vrednost 1 - zdravstvena listina. V ostalih primerih navajanje podatka ni dovoljeno.

	Šifra diagnoze MKB – sprejemna/napotna
	Navede se šifra sprejemne/napotne diagnoze skladno s šifrantom 50.1 MKB-10-AM, ver.11. 
Navajanje podatka je obvezno, če pri 'Oznaka podlage za obravnavo' navedena vrednost 1 - zdravstvena listina. V ostalih primerih navajanje podatka ni dovoljeno.

	Podatki o odpustni diagnozi  (1…10) 

	Zaporedna št. odpustne/postavljene diagnoze MKB 
	Zaporedna številka odpustne (postavljene končne) diagnoze. 
Pod prvo zaporedno številko diagnoze izvajalec navede glavno diagnozo. Ostale diagnoze si sledijo po vrstnem redu do vključno desete diagnoze.

	Šifra odpustne/postavljene diagnoze MKB
	Vpiše se šifra odpustne (postavljene končne) diagnoze MKB skladno s šifrantom 50.1 MKB-10-AM, ver.11. Pri storitvi '91102 Triažiranje napotnice' in storitvah, opravljenih na podlagi delovnega naloga in delovnega naloga za fizioterapijo, se za odpustno diagnozo poroča sprejemna diagnoza.



